Document ID: 32004R1830

KOMISIJAS REGULA (EK) Nr. 1830/2004
(2004. gada 21. oktobris),
ar ko groza Regulu (EK) Nr. 283/2004 un Regulu (EK) Nr. 284/2004, kas attiecas uz Brazīlijas eksportētāja ražotāja un Izraēlas eksportētāja ražotāja izgatavotās polietilēntereftalāta (PET) plēves noteiktu importu reģistrēšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1)(“antidempinga pamatregula”), un jo īpaši tās 13. pantu un 14. panta 5. punktu, un Padomes 1997. gada 6. oktobra Regulu (EK) Nr. 2026/97 par aizsardzību pret subsidēto importu no valstīm, kuras nav Eiropas Kopienas dalībvalstis (2) (“antisubsidēšanas pamatregula”), un jo īpaši tās 23. pantu un 24. panta 5. punktu,
pēc konsultēšanās ar Padomdevēju komiteju,
tā kā:
A. PROCEDŪRA
(1)
Padome ar Regulu (EK) Nr. 2597/1999 (3) (“galīgā antisubsidēšanas regula”) piemēroja kompensācijas maksājumu, kas svārstās robežās no 3,8 % līdz 19,1 %, importējot polietilēntereftalāta (PET) plēvi (“PET plēve”), kuras izcelsme ir Indijā.
(2)
Padome ar Regulu (EK) Nr. 1676/2001 (4) (“galīgā antidempinga regula”) piemēroja antidempinga maksājumu, kas svārstās robežās no 0 % līdz 62,6 %, importējot PET plēvi, kuras izcelsme ir Indijā.
(3)
Saskaņā ar antidempinga pamatregulas 13. panta 3. punktu un antisubsidēšanas pamatregulas 23. panta 2. punktu 2004. gada 6. janvārī Komisija saņēma lūgumu no “DuPont Teijin Films”, “Mitsubishi Polyester Film GmbH” un “Nuroll SpA” veikt izmeklēšanu par Indijā izgatavotās PET plēves importam piemēroto antidempinga un kompensēšanas pasākumu apiešanu. Saskaņā ar lūgumu likuma apiešana tika saistīta ar Indijā ražotās PET plēves sūtīšanu caur Brazīliju un Izraēlu uz Kopienu. Lūgumā bija pievienoti ticami pierādījumi attiecībā uz faktoriem, kas noteikti antidempinga pamatregulas 13. panta 1. punktā un antisubsidēšanas pamatregulas 23. panta 1. punktā.
(4)
Komisija sāka izmeklēšanu attiecībā uz Regulas (EK) Nr. 283/2004 (5) kompensēšanas pasākumu apiešanu un Regulas (EK) Nr. 284/2004 (6) (“Ierosinošā regula”) antidempinga pasākumu apiešanu. Saskaņā ar antidempinga pamatregulas 13. panta 3. punktu un 14. panta 5. punktu un antisubsidēšanas pamatregulas 23. panta 2. punktu un 24. panta 5. punktu Ierosinošās regulas 2. pantā norādīts, ka, sākot no 2004. gada 20. februāra, muitas iestādēm jāreģistrē no Brazīlijas un Izraēlas ievestās PET plēves imports, neņemot vērā to, vai tās izcelsme ir vai nav deklarēta Brazīlijā vai Izraēlā.
(5)
Ierosinošās regulas 2. panta 3. punkts paredz, ka Komisija ar regulu var uzdot muitas iestādēm pārtraukt reģistrāciju attiecībā uz to ražojumu importu Kopienā, kā ražotāji ir pieteikušies atbrīvojumam no reģistrācijas un par kuriem ir konstatēts, ka tie neveic attiecīgi antidempinga un kompensācijas maksājumu apiešanu.
B. ATBRĪVOJUMA PIEPRASĪJUMS
(6)
Saskaņā ar Ierosinošās regulas 3. pantā noteikto termiņu Komisija saņēma lūgumus atbrīvot no reģistrācijas un pasākumiem, ko iesniedza Brazīlijas eksportētājs ražotājs - “Terphane Ltda”, BR 101, km 101, City of Cabo de Santo Agostinho Ltda, State of Pernambuco, Brasil (“Terphane”), un Izraēlas eksportētājs ražotājs - “Jolybar Filmtechnic Converting Ltd” (1987), Hacharutsim str. 7, Ind. Park Siim 2000, Natania South, 42504, POB 8380, Israel (“Jolybar”).
C. IZMEKLĒŠANAS PERIODS
(7)
Izmeklēšana ilga no 2003. gada 1. janvāra līdz 2003. gada 31. decembrim (IP). Lai izmeklētu izmaiņas tirdzniecības modelī, izmantoja datus, kas savākti no 1998. gada līdz IP.
D. ATZINUMI SAISTĪBĀ AR “TERPHANE”
(8)
“Terphane” izmeklēšanas laikā sniedza atbildes uz Komisijas nosūtītās anketas jautājumiem. Komisija veica pārbaudes vizīti “Terphane” ražotnē.
(9)
IP laikā “Terphane” eksportēja uz Kopienu tikai 10,6 tonnas PET plēves. Vienīgais uzņēmuma veiktais eksporta sūtījums pirms IP bija neliels paraugu skaits, ko eksportēja 2002. gadā. IP vai datu apkopošanas laikā eksports no uzņēmuma uz Kopienu vairāk netika veikts. Turklāt konstatēja, ka “Terphane” ir PET plēves ražotājs un eksportētājs, kas visā attiecīgo ražojumu ražošanas procesā izmanto savas ražotnes. Kopienai piegādāto plēvi uzņēmums ražo ražotnēs, kuras izveidotas, pirms stājās spēkā pasākumi, kas piemēroti Indijas PET plēvēm. Uzņēmums nekad nav iepircis PET plēvi no Indijas ne pirms, ne IP laikā. Tādēļ uzskata, ka “Terphane” ir pierādījis, ka neapiet Indijā ražotajai PET plēvei noteiktos pasākumus.
E. ATZINUMI SAISTĪBĀ AR “JOLYBAR”
(10)
“Jolybar” izmeklēšanas laikā sniedza atbildes uz Komisijas nosūtītās anketas jautājumiem. Komisija veica pārbaudes vizīti “Jolybar” ražotnē.
(11)
“Jolybar” ir vienīgais Izraēlas uzņēmums, kurš sadarbojas, un sadala, pārklāj un pārveido iepirkto PET plēvi, un pārdod to kā izstrādājumu, kas atbilst tiem pašiem KN kodiem kā attiecīgie izstrādājumi, bet galvenokārt tā izcelsmes valsts nav Indija, un tādēļ tos nevar uzskatīt par attiecīgajiem izstrādājumiem. Uzņēmums PET plēvi piegādā Kopienai kopš 90. gadiem. Kopienai piegādāto plēvi ražo “Jolybar” ražotnē, kas izveidota, pirms stājās spēkā pasākumi, kas piemēroti Indijas PET plēvei. “Jolybar” uz Kopienu eksportētās PET plēves apjoms ir dubultojies laika posmā no 1999. līdz 2003. gadam (IP). Uzņēmumā paskaidroja, ka tas nepiegādā Indijā ražoto plēvi Kopienas patērētājiem, kopš Kopiena dod priekšroku Eiropas kvalitātes plēvei, kas ir pamatmateriāls, ko apstrādā “Jolybar”. IP laikā izņēmuma kārtā apmēram viena tonna Indijas plēves tika nosūtīta Kopienas patērētājiem kā lielāka sūtījuma daļa, kuru patērētāji steidzami pieprasīja. Tādēļ secināja, ka pastāv atbilstošs, ekonomisks attaisnojums izmaiņām “Jolybar” tirdzniecības modelī, kas atbilst tā darbībai Kopienas tirgū saistībā ar uzņēmumā ražoto PET plēvi.
F. SECINĀJUMI
(12)
Ņemot vērā iepriekš pieminētos atzinumus, no Brazīlijas ievestās un “Terphane” izgatavotās, kā arī no Izraēlas ievestās un “Jolybar” izgatavotās PET plēves importa reģistrācija jāatceļ.
(13)
Jebkuram lēmumam šajā posmā, kas skar eksportētājus, ir jāierobežo atbrīvošana no reģistrācijas. Ja Padome pēc tam pieņem regulas, kas paplašina antidempinga pasākumus saskaņā ar antidempinga pamatregulas 13. pantu un antisubsidēšanas pamatregulas 23. pantu, tad tā var arī nolemt atbrīvot konkrētus eksportētājus no šādiem paplašinātiem pasākumiem.
(14)
Tādēļ Komisija apsver iespēju atbilstoši grozīt ierosinošās regulas, ciktāl tas attiecas uz Brazīlijas ievestās PET plēves (neņemot vērā to, vai tā ir vai nav ražota Brazīlijā) importu reģistrēšanu un no Izraēlas ievestās PET plēves (neņemot vērā to, vai tā ir vai nav ražota Izraēlā) importa reģistrēšanu.
(15)
Šī regula ir balstīta uz atzinumiem tikai par “Terphane” un “Jolybar” un neietekmē lēmumus, ko Padome varētu pieņemt, lai paplašinātu pastāvošos antidempinga un kompensēšanas pasākumus PET plēvei, kas ražota Indijā, kā arī PET plēvei, kas ievesta no Brazīlijas (neņemot vērā to, vai tā ir vai nav ražota Brazīlijā) un no Izraēlas (neņemot vērā to, vai tā ir vai nav ražota Izraēlā),
IR PIEŅĒMUSI ŠO REGULU.
1. pants
Šis punkts jāpievieno Komisijas Regulas (EK) Nr. 283/2004 2. pantam:
“Neatkarīgi no 1. punkta 1. pantā noteikto un šādu uzņēmumu ražoto izstrādājumu imports nav jāreģistrē:
Ražotājs
TARIC papildu kods
“Terphane Ltda”, BR 101, km 101, City of Cabo de Santo Agostinho, State of Pernambuco, Brazil
A569
“Jolybar Filmtechnic Converting Ltd” (1987), Hacharutsim str 7, Ind. Park Siim 2000, Natania South, 42504, POB 8380, Israel
A570”
2. pants
Šis punkts jāpievieno Komisijas Regulas (EK) Nr. 284/2004 2. pantam:
“Neatkarīgi no 1. punkta 1. pantā noteikto un šādu uzņēmumu ražoto izstrādājumu imports nav jāreģistrē:
Ražotājs
TARIC papildu kods
“Terphane Ltda”, BR 101, km 101, City of Cabo de Santo Agostinho, State of Pernambuco, Brazil
A569
“Jolybar Filmtehnic Converting Ltd” (1987), Hacharutsim str 7, Ind. Park Siim 2000, Natania South, 42504, POB 8380, Israel
A570”
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 21. oktobrī

Labels: 1
15
4
18